Държавен вестник, бр. 86, 2010 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  86
(2) В случаите на прехвърляне на застрахо­
вателен портфейл при условията и по реда на 
Кодекса за застраховането данъчно задължено 
лице за прехвърлените облагаеми застраховател­
ни договори е поемащият застраховател. Когато 
поемащият застраховател е застраховател по 
чл. 8, ал. 1, т. 2 от Кодекса за застраховането, 
работещ при условията на свободата на пре­
доставяне на услуги, и е определил данъчен 
представител по реда на чл. 19, данъчно задъл­
жено лице е данъчният представител.
(3) Данъчно задължените лица декларират 
и внасят данъка.
Облагаем застрахователен договор
Чл. 4. Облагаем застрахователен договор 
е всеки застрахователен договор, по който 
застрахователната премия не е освободена по 
реда на чл. 5 от облагане с данък и при който 
Република България е държавата членка, където 
е разположен рискът.
Застрахователни премии, освободени
от облагане
Чл. 5. С данък не се облагат застрахова­
телните премии по следните застрахователни 
договори:
1. договори за презастраховане и ретроцесия;
2. договорите от приложение № 1, раздел І 
към Кодекса за застраховането;
3. договорите за застраховки на товари по 
време на международен превоз от приложение 
№ 1, раздел ІІ, буква „А“, т. 7 към Кодекса за 
застраховането, когато началната или крайна­
та точка на превоза е извън територията на 
Република България;
4. договорите за застраховки от приложение 
№ 1, раздел ІІ, буква „А“, т. 5, 6, 11 и 12 към 
Кодекса за застраховането.
Обмен на информация
Чл. 6. Комисията за финансов надзор уве­
домява Националната агенция за приходите за 
застрахователите по чл. 8, ал. 1, т. 2 от Кодек­
са за застраховането, изразили намерение да 
извършват дейност при условията на правото 
на установяване или на свободата на предос­
тавяне на услуги. 
Г л а в а  в т о р а
ОПРЕДЕЛЯНЕ НА ДАНЪКА
Данъчно събитие
Чл. 7. (1) Данъчно събитие е получаването 
на застрахователна премия от застраховател 
по сключен облагаем застрахователен договор.
(2) При разсрочено плащане на застрахова­
телната премия всяко получаване на част от 
застрахователната премия се смята за отделно 
данъчно събитие.
(3) Данъчното събитие възниква на датата, 
на която застрахователят получи застрахова­
телната премия.
(4) Когато облагаемият застрахователен 
договор е сключен чрез посредничеството на 
застрахователен посредник, данъчното събитие 
възниква на датата, на която застрахователят 
получи застрахователната премия от застрахо­
вателния посредник.
(5) За получаване на застрахователна пре­
мия се смята и прихващането на дължима 
застрахователна премия срещу уреждане на 
насрещни задължения на застрахователя към 
застрахования. В този случай данъчното съби­
тие възниква на датата на прихващането или 
плащането на задължението.
(6) Данъчно събитие е налице и при възста­
новяване на бонуси и отстъпки на застрахователя 
по облагаем застрахователен договор. В този 
случай данъчното събитие възниква на датата 
на получаването или прихващането на бонусите 
и отстъпките от застрахователя.
(7) Данъкът става изискуем на датата на 
възникване на данъчното събитие. 
Данъчна основа
Чл. 8. (1) Данъчната основа е застрахова­
телната премия, получена от застрахователя по 
облагаем застрахователен договор. 
(2) При разсрочено плащане на застрахова­
телната премия данъчната основа е получената 
от застрахователя част от застрахователната 
премия.
(3) Данъчната основа се увеличава с възста­
новените бонуси и отстъпки на застрахователя 
по облагаем застрахователен договор.
(4) Данъчната основа се намалява с вклю­
чените в застрахователната премия суми за:
1. Гаранционния фонд по чл. 287 от Кодекса 
за застраховането;
2. Фонда за обезпечаване на застрахова­
телни вземания по чл. 311д от Кодекса за 
застраховането;
3. Държавен фонд „Земеделие“ съгласно 
чл. 14, ал. 1, т. 3 от Закона за подпомагане на 
земеделските производители.
(5) В данъчната основа не се включват 
предоставените бонуси и отстъпки от застра­
хователната премия, когато се предоставят на 
застрахования с плащането на застраховател­
ната премия.
(6) Когато застрахователната премия или 
част от нея е получена в чуждестранна валута, 
съответно бонусите и отстъпките по ал. 3 са 
възстановени в чуждестранна валута, данъчна­
та основа се определя на базата на левовата 
равностойност на тази валута по курса, обявен 
от Българската народна банка, към датата на 
възникване на данъчното събитие.
Данъчна ставка
Чл. 9. Данъчната ставка е 2 на сто.